CELEX: 32016R0895
Language: hr
Date: 2016-06-08 00:00:00
Title: Provedbena uredba Komisije (EU) 2016/895 оd 8. lipnja 2016. o izmjeni Uredbe (EZ) br. 1290/2008 u pogledu naziva nositelja odobrenja pripravka Lactobacillus rhamnosus (CNCM-I-3698) i Lactobacillus farciminis (CNCM-I-3699) (Tekst značajan za EGP)

9.6.2016   
            
            
               HR
            
            
               Službeni list Europske unije
            
            
               L 152/1
            
         PROVEDBENA UREDBA KOMISIJE (EU) 2016/895
   оd 8. lipnja 2016.
   o izmjeni Uredbe (EZ) br. 1290/2008 u pogledu naziva nositelja odobrenja pripravka Lactobacillus rhamnosus (CNCM-I-3698) i Lactobacillus farciminis (CNCM-I-3699)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:
   
               (1)
            
            
               U skladu s člankom 13. stavkom 3. Uredbe (EZ) br. 1831/2003 društvo Danisco (UK) Ltd. podnijelo je zahtjev za promjenu naziva nositelja odobrenja iz Uredbe Komisije (EZ) br. 1290/2008 (2) o odobrenju pripravka Lactobacillus rhamnosus \(CNCM-I-3698) i Lactobacillus farciminis (CNCM-I-3699).
            
         
               (2)
            
            
               Podnositelj zahtjeva tvrdi da je, s učinkom od 12. studenoga 2015., društvo Danisco (UK) Ltd. prenijelo prava stavljanja na tržište pripravka Lactobacillus rhamnosus (CNCM-I-3698) i Lactobacillus farciminis (CNCM-I-3699) na društvo STI Biotechnologie.
            
         
               (3)
            
            
               Predložene promjene uvjeta odobrenja posve su administrativne prirode i ne podrazumijevaju novu procjenu predmetnog dodatka. Europska agencija za sigurnost hrane obaviještena je o zahtjevu.
            
         
               (4)
            
            
               Kako bi se taj dodatak hrani mogao stavljati na tržište pod nazivom STI Biotechnologie, potrebno je izmijeniti uvjete odobrenja.
            
         
               (5)
            
            
               Uredbu (EZ) br. 1290/2008 trebalo bi stoga na odgovarajući način izmijeniti.
            
         
               (6)
            
            
               Budući da ne postoje sigurnosni razlozi zbog kojih bi bilo potrebno odmah primjenjivati izmjenu Uredbe (EZ) br. 1290/2008 predviđenu ovom Uredbom, primjereno je osigurati prijelazno razdoblje tijekom kojega se mogu potrošiti postojeće zalihe dodatka te premiksa i krmnih smjesa koji sadržavaju dodatak.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   U Prilogu Uredbi (EZ) br. 1290/2008, u drugom stupcu, riječi „Danisco (UK) Ltd” zamjenjuju se riječima „STI Biotechnologie”.
   Članak 2.
   Postojeće zalihe dodatka te premiksa i krmnih smjesa koji sadržavaju dodatak, koje su u skladu s odredbama koje se primjenjuju prije datuma stupanja na snagu ove Uredbe, mogu se nastaviti stavljati na tržište i upotrebljavati do njihova isteka.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. lipnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Uredba Komisije (EZ) br. 1290/2008 od 18. prosinca 2008. o odobrenju pripravka Lactobacillus rhamnosus (CNCM-I-3698) i Lactobacillus farciminis (CNCM-I-3699) kao dodatka hrani za životinje (SL L 340, 19.12.2008., str. 20.).